Әбдрәшитов Рәмзис Тәлғәт улы

Әбдрәшитов Рәмзис Тәлғәт улы (5 сентябрь 1940, Мәскәү, СССР) — производствоны автоматлаштырыу өлкәһендә СССР һәм Рәсәй ғалимы, техник фәндәр докторы (1981), профессор (1982), Ырымбур политехник институты ректоры (1983—1987), автоматика һәм производствоны автоматлаштырыу кафедраһы мөдире (1987), Рәсәй Федерацияһының атҡаҙанған фән эшмәкәре (1998)Абдрашитов Рамзес Талгатович (1940).

 Биографияһы 
1940 йылдың 5 сентябрендә Мәскәүҙә хеҙмәткәр ғаиләһендә тыуған.

Бөйөк Ватан һуғышынан һуң ғаилә Ырымбур өлкәһенең Новосергиевка районына күсеп килә82 года назад 5 сентября 1940 года родился Рамзес Талгатович Абдрашитов.

1957 йылда Ырымбур ауыл хужалығы институтының ауыл хужалығын механизациялау факультетына уҡырға инә. 1962 йылда институтты тамамлағандан һуң Ҡаҙағстанға ремонт оҫтаханаһы мөдире итеп эшкә ебәрелә.

1963 йылда Ырымбурға ҡайта, унда Ырымбур ауыл хужалығы институтының Транспорт паркы машиналарын ремонтлау һәм файҙаланыу кафедраһында уҡытыусы булып эшләй башлай. 1964 йылда Силәбе ауыл хужалығын механизациялау һәм электрлаштырыу институтының аспирантураһына уҡырға инә.

1968 йылда кандидатлыҡ диссертацияһы яҡлай. Бынан һуң Ырымбур ауыл хужалығы институтының физика һәм электротехника кафедраһында уҡытыусылыҡ һәм ғилми эшмәкәрлеген дауам итә.

1981 йылда «Автоматизация технологических процессов и производств» темаһына докторлыҡ диссертацияһын уңышлы яҡлай. 1982 йылда профессор итеп һайлана. Технологик процестарҙы һәм производствоны автоматлаштырыу өлкәһендә дәүләт программаһын үтәүҙә әүҙем ҡатнаша.

1983 йылда Ырымбур дәүләт политехник институтының ректоры вазифаһына тәғәйенләнә. 1987 йылға тиклем был вазифала эшләй.

Үҙенең «Ғилми-педагогик кадрҙарҙы үҫтереү һәм запастағы кадрҙар әҙерләүҙең маҡсатлы программаһы» институтын эшләү һәм тормошҡа ашырыу менән етәкселек итә, һөҙөмтәлә хеҙмәткәрҙәрҙең хеҙмәт һәм башҡарыу дисциплинаһы күтәрелә, профессор-уҡытыусылар составының квалификацияһын күтәреү графигы күҙәтелә башлай, кадрҙар ентеклерәк һайлап алына.

1987 йылда Ырымбур политехник институтының автоматлаштырыу һәм автоматлаштырылған производство кафедраһы мөдире итеп тәғәйенләнә, уны 1997 йылға тиклем етәкләй. 1997 йылдан 1999 йылға тиклем Ырымбур дәүләт университеты янындағы Инновациялар институтын етәкләй, «Инновацион проекттар менән идара итеү» кафедраһын етәкләй. Шулай уҡ университет ҡарамағындағы «Ырымбур-инженеринг» инженер үҙәге директоры булаАбдрашитов Рамзес Талгатович.

Халыҡ-ара мәғлүмәтләштереү академияһының мөхбир ағзаһы, Халыҡ-ара мәғлүмәтләштереү академияһы ағзаһы, Рәсәй Федерацияһы Технология фәндәре академияһының ағза-корреспонденты. Яһалма интеллектты системалы анализлау һәм ғәмәли мәсьәләләр, идара итеү системаларын аналитик проектлау ысулдары буйынса 120-нән ашыу ғилми хеҙмәт яҙа. 18 уйлап табыуға авторлыҡ танытмаһы һәм патенты бар. Уның уҡыусылары араһында ике фән докторы һәм 12 фән кандидаты бар.

 Библиография 
 Абдрашитов Рамзес Талгатович // Бондаренко, В. А. Оренбургский государственный университет: история и современность / В. А. Бондаренко и др. — Оренбург, 2001. — С. 325.
 Абдрашитов Рамзес Талгатович // Кто есть кто в Оренбургской области / ред. Ю. Мещанинов. — Оренбург, 1998. — С. 5.
 Абдрашитов Рамзес Талгатович: к 60-летию ученого // Вестник ОГУ. — 2000. — № 3. — С. 134.

 Әҙәбиәт 
 Оренбургская биографическая энциклопедия. Оренбургское книжное издательство / Русская книга. 2000 г.
 Кто есть кто: справочник Оренбург, 1998.
 Иҫкәрмәләр 

Категория:Рәсәй Федерацияһы юғары уҡыу йорттары ректорҙары
Категория:СССР инженерҙары
Категория:Көньяҡ Урал дәүләт аграр университетын тамамлаусылар
Категория:Рәсәй Федерацияһының атҡаҙанған фән эшмәкәрҙәре
Категория:Мәскәүҙә тыуғандар
Категория:Алфавит буйынса шәхестәр
Категория:Википедия:Замандаштар биографияһы
Категория:1940 йылда тыуғандар
Категория:5 сентябрҙә тыуғандар